CENU APTAUJA Nr. AS OŪS 2023/16\_SPS/CA

notekūdeņu attīrīšanas iekārtu dūņu izvešana no dūņu laukiem un utilizēšana

NOTEIKUMI

**1.Vispārīgā informācija**

* 1. Pasūtītājs:

|  |  |
| --- | --- |
| Pasūtītāja nosaukums: | AS „Olaines ūdens un siltums” (turpmāk- Pasūtītājs) |
| Adrese: | Kūdras iela 27, Olaine, Olaines novads, LV-2114, Latvija |
| Reģistrācijas numurs: | 50003182001 |
| Tālruņa numurs: | +371 67963102 |

* 1. Kontaktpersona

Kontaktpersona: Zanda Ģērmane

Tālruņa numurs: +371 25656363

E-pasta adrese: [zanda.germane@ous.lv](mailto:zanda.germane@ous.lv)

Kontaktpersona sniedz tikai organizatoriska rakstura informāciju par iepirkuma procedūru.

* 1. Cenu aptaujas mērķis — izvēlēties saimnieciski visizdevīgāko piedāvājumu par zemāko cenu un noslēgt līgumu par notekūdeņu attīrīšanas iekārtu dūņu izvešana no dūņu laukiem un utilizēšana.
  2. Piedāvājuma derīguma termiņš – 30 (trīsdesmit) dienas no piedāvājuma iesniegšanas termiņa.
  3. Pretendents var iesniegt tikai 1 (vienu) piedāvājuma variantu.

1. **Kvalifikācijas prasības**
   1. Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR;
   2. Pretendentam nav pasludināts Pretendenta maksātnespējas process, apturēta vai pārtraukta saimnieciskā darbība, uzsākta tiesvedība par bankrotu vai tiek konstatēts, ka līdz paredzamajam līguma izpildes termiņam būs bankrotēts.
   3. Uz Pretendentu nav attiecināmi Starptautisko un Latvijas Republikas nacionālo sankciju likuma noteiktie izslēgšanas nosacījumi.
   4. Pretendents, uz pakalpojuma sniegšanas uzsākšanu ir saņēmis nepieciešamās atļaujas (atūdeņoto) dūņu transportēšanai.
2. **Piedāvājums jāiesniedz līdz 2023.gada 31.augusts plkst. 11:00, nosūtot elektroniski 1.2. punktā norādītai kontaktpersonai.**
3. **Cenu aptaujas priekšmets un būtiskā informācija piedāvājuma sagatavošanai:**
   1. Cenu aptaujas priekšmets — Pasūtītāja objektā Attīrīšanas iekārtas 2, Olainē, Olaines novadā, notekūdeņu attīrīšanas iekārtas (turpmāk - NAI) tehnoloģiskajā procesā radušos apstrādāto (atūdeņoto) dūņu izvešana no dūņu laukiem un utilizēšana, saskaņā ar Pasūtītāja un LR normatīvo aktu prasībām.

## Kopējais plānotais izvedamais un utilizēšanai pieņemamais notekūdeņu attīrīšanas apstrādāto dūņu apjoms 12 mēnešu periodā ir ~1300 m3.

## NAI apstrādāto dūņu testēšanas pārskats pievienots atsevišķā dokumentā.

## Līgumcena un līguma darbības termiņš — 40 000,00 EUR ar līguma termiņu uz 12 mēnešiem.

## Darbu izpildes kārtība saskaņā ar Līguma (3.pielikums) un Tehnisko prasību nosacījumiem (2.pielikums) un piedāvāto 1m3 cenu (1.pielikums).

## Cenu aptaujas priekšmets nav sadalīts daļās un piedāvājums jāiesniedz par pilnu apjomu. Nedrīkst iesniegt piedāvājuma variantus.

1. **Piedāvājuma saturs (Noteikumu 1. un 2. pielikums):**
   1. Piedāvājums sastāv no Piedāvājuma Cenu aptaujā (1.pielikums) un Tehniskā piedāvājuma (2.pielikums).
   2. Piedāvājumu paraksta ar drošu elektronisko parakstu (vai jāiesniedz parakstītā un skenētā veidā) Pretendenta pilnvarotā persona
   3. 1.pielikuma aizpildīšanas kārtība:
      1. Piedāvājuma cenā jānorāda cena euro, neieskaitot PVN, ar 2 (diviem) cipariem aiz komata.
      2. Piedāvājuma cenā tiek iekļauti visi izdevumi un izmaksas, kas saistītas ar līguma izpildi– nodokļi (izņemot pievienotās vērtības nodokli), nodevas, administrācijas, transporta izmaksas u.c. saistītās izmaksas.
   4. 2.pielikuma aizpildīšanas kārība:
      1. Tehniskā specifikācija atsevišķi nav jāpilda. Pretendents iesniedz Tehnisko piedāvājumu un apliecina, ka piekrīt Tehniskās specifikācijas izvirzītajām prasībām.
      2. Pretendenta piedāvājumā nedrīkst būt vairāki tehnisko piedāvājumu varianti
2. **Piedāvājuma vērtēšana:**
   1. Piedāvājuma izvēles kritērijs – viszemākā kopējā cena par piedāvājumu.
   2. Pretendenta atbilstību cenu aptaujas noteikumu 2.punkta prasībām komisija pārbaudīs publiski pieejamās datu bāzēs.
   3. Nenoraidītie piedāvājumu tiks savstarpēji salīdzināti, lai noteiktu cenu aptaujas uzvarētāju.
   4. Par cenu aptaujas uzvarētāju tiks atzīts Pretendents, kas iesniedzis piedāvājumu ar viszemāko cenu.
3. **Līguma slēgšana un apmaksas nosacījumi (Noteikumu 3.pielikums):**
   1. Ar cenu aptaujas uzvarētāju tiks noslēgts līgums, kura projekts pievienots Noteikumu 3.pielikumā.
   2. Pakalpojuma apmaksa saskaņā ar līguma nosacījumiem.
   3. Piedāvājuma iesniegšana uzskatāma par piekrišanu līguma projekta noteikumiem.

**Pielikumi:**

1.pielikums — Piedāvājums cenu aptaujā

2.pielikums — Tehniskā specifikācija un tehniskais piedāvājums

2.pielikums — Iepirkuma līguma projekts

1.pielikums

**PIEDĀVĀJUMS** **cenu aptaujā**

notekūdeņu attīrīšanas iekārtu dūņu izvešana no dūņu laukiem un utilizēšana

Nr. AS OŪS 2023/16\_SPS/CA

2023.gada \_\_\_\_\_\_\_\_\_\_

<Pretendenta nosaukums>

<Reģistrācijas numurs>

<Adrese>

<Kontaktpersona>

Ar šo mēs apliecinām savu dalību Cenu aptaujā. Apstiprinām, ka esam iepazinušies ar cenu aptaujas noteikumiem, notekūdeņu attīrīšanas iekārtu dūņu izvešanas no dūņu laukiem un utilizēšanu saistošo informāciju, izprotam un piekrītam visiem minētajiem nosacījumiem, tie ir skaidri un saprotami.

1. Mēs, piedāvājam veikt Notekūdeņu attīrīšanas iekārtu dūņu izvešanas no dūņu laukiem un utilizēšanu, iekļaujot visus izdevumus par Pakalpojumu, par šādu cenu, EUR, bez PVN:

|  |  |  |  |
| --- | --- | --- | --- |
| **Nosaukums** | **Plānotais apjoms, m3** | **Cena par 1 m3**  **EUR bez PVN** | **Kopējā summa par plānoto apjomu, EUR bez PVN** |
| Notekūdeņu attīrīšanas iekārtu dūņu izvešana no dūņu laukiem un utilizēšana | 1300 |  |  |

1. Mēs apliecinām, ka:
   1. finanšu piedāvājumā ir iekļautas visas pakalpojuma sniegšanai nepieciešamās izmaksas, bez kurām nebūtu iespējama kvalitatīva un spēkā esošiem normatīvajiem aktiem atbilstoša pakalpojuma sniegšana pilnā apmērā saskaņā ar Pasūtītāja prasībām, kā arī ietverti paredzētie nodokļi un nodevas, izņemot pievienotās vērtības nodokli;
   2. Finanšu piedāvājums ir galīgs un netiks mainīts
   3. Nodrošināsim dūņu izvešanu un utilizāciju saskaņā ar Ministru kabineta 2006.gada 2.maija noteikumiem Nr. 362 “Par notekūdeņu dūņu un to kompostu izmantošanas, monitoringu un kontroli”, kā arī citiem saistītajiem normatīvajiem aktiem
   4. neesam nekādā veidā ieinteresēti nevienā citā piedāvājumā, kas iesniegts Cenu aptaujā;
   5. visi pievienotie dokumenti veido Cenu aptaujas piedāvājumu;
   6. piedāvājumā ietvertās dokumentu kopijas un tulkojumi atbilst to oriģināliem;
   7. visa piedāvājumā sniegtā informācija un ziņas ir patiesas;
   8. piedāvājums pilnībā atbilst Pasūtītāja Tehniskajām prasībām;
   9. nav tādu apstākļu, kas liedz piedalīties Cenu aptaujā un pildīt Pasūtītāja izvirzītās prasības.
   10. Piedāvājumā iekļautas visas izmaksas, kas saistītas ar Iepirkumā priekšmetā noteiktā Pakalpojums izpildi, kā arī citas izmaksas, kas izriet no Iepirkuma nolikumā noteikto saistību izpildes

Līguma slēgšanas gadījumā Līguma izpildes kontaktpersona tiek noteikta:

|  |  |
| --- | --- |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

2.pielikums

**TEHNISKĀ SPECIFIKĀCIJA UN TEHNISKAIS PIEDĀVĀJUMS**

notekūdeņu attīrīšanas iekārtu dūņu izvešana no dūņu laukiem un utilizēšana

Nr. AS OŪS 2023/16\_SPS/CA

|  |  |
| --- | --- |
| **Nr. p.k.** | **Pasūtītāja prasības** |
| 1. | Pretendents veic AS “Olaines ūdens un siltums” NAI apstrādāto dūņu savākšanu (kas ietver arī iekraušanu), izvešanu un utilizēšanu. Dūņu iekraušanu Pretendenta transportlīdzeklī nodrošina pats Pretendents. Dūņu iekraušana tiek veikta transportlīdzekļa kravas kastē (piekabē). Pretendentam ar savu transportu jāveic apstrādāto dūņu izvešana no dūņu apsaimniekošanas lauka un to transportēšana no NAI, Attīrīšanas iekārtas 2, Olaine, Olaines novads, līdz Pretendenta izvēlētajai utilizācijas vietai. |
| 2. | Pretendents pakalpojumu sniedz saskaņā ar Latvijas Republikā spēkā esošiem normatīvajiem aktiem, tai skaitā, ievērojot Ministru kabineta 2006.gada 2.maija noteikumus Nr. 362 “Par notekūdeņu dūņu un to kompostu izmantošanu, monitoringu un kontroli”. |
| 3. | Pretendentam jābūt vismaz vienam transportlīdzeklim, lai spētu nodrošināt dūņu izvešanu utilizācijai pēc Pasūtītāja pieprasījuma, lai izvestu ~ 1300 m3 apstrādāto dūņu ar sausni 18% - 20 %.  Pretendenta transportlīdzeklim jābūt ar pietiekami blīvi noslēgtu kravas kasti, lai novērstu dūņu noplūdi un minimizētu smaku izdalīšanos transportēšanas laikā. Pirms transportlīdzekļa izbraukšanas no NAI tērētākas nepieciešams nodrošināt tā mazgāšanu. |
| 4. | Ja dūņu transportēšanas laikā notikusi dūņu noplūde, pakalpojuma sniedzēja pienākums ir ar saviem resursiem nodrošināt ielas/ceļa sakopšanu visā noplūdušajā maršrutā. |
| 5. | Pretendents pakalpojumu nodrošina darba dienās laikā no plkst. 08:00 – 17:00, saskaņā ar Līguma noteikumiem. Dūņu izvešanas laiku un maršrutu jāsaskaņo ar Olaines novada pašvaldību un Pasūtītāja pārstāvi. |
| 6. | Izvestais dūņu daudzums tiks noteikts, veicot uzmērīšanu pirms un pēc izvešanas no rezervāta vai arī tiek pielietota cita, savstarpēji saskaņota, izvesto dūņu daudzuma noteikšanas metode.  Pēc Pasūtītāja pieprasījuma, Izpildītājam ir jānodrošina atsevišķas kravas svēršana, nosakot izvesto dūņu apjomu tonnās |

Mēs \_\_\_\_\_\_\_\_\_\_\_\_\_\_\_\_\_\_\_ apliecinām, ka Tehniskā specifikācijā minētās Pasūtītāja izvirzītās prasības ir saprotamas un esam gatavi tās izpildīt.

Pretendents \_\_\_\_\_\_\_\_\_\_\_\_\_\_\_\_\_

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

3.pielikums

**LĪGUMA PROJEKTS**

*Notekūdeņu attīrīšanas iekārtu dūņu izvešana no dūņu laukiem un utilizēšana*

|  |  |
| --- | --- |
| Olainē | *Datums ir elektroniskās parakstīšanas datums* |

**AS „Olaines ūdens un siltums”**, vienotais reģistrācijas Nr.50003182001, tās valdes priekšsēdētāja Mārča Mazura un valdes locekļa Viestura Liepas personā, kuri rīkojas uz sabiedrības statūtu pamata (turpmāk — Pasūtītājs) no vienas puses, un

**\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_, tās \_\_\_\_\_\_\_\_\_\_\_ personā, kas darbojas uz statūtu pamata (turpmāk — Izpildītājs), no otras puses (abi kopā — Puses),

pamatojoties uz Cenu aptaujas “Notekūdeņu attīrīšanas iekārtu dūņu izvēšana no dūņu laukiem un utilizēšana”, ID Nr. AS OŪS 2023/16\_SPS/CA rezultātiem un iesniegto piedāvājumu, noslēdz šādu līgumu (turpmāk — Līgums):

1. Līguma priekšmets
   1. Pasūtītājs pasūta un Izpildītājs apņemas, ar savu transportu un darba spēku, veikt no objekta Attīrīšanas iekārtas 2, Olainē, Olaines novadā, notekūdeņu attīrīšanas iekārtas (turpmāk — NAI) tehnoloģiskajā procesā radušos dūņu izvešanas no dūņu laukiem un utilizēšanas pakalpojumu (turpmāk – Pakalpojums), atbilstoši Izpildītāja piedāvājumam un Līguma noteikumiem.
   2. Aptuvenais izvedamais un utilizēšanai nododamais notekūdeņu dūņu apjoms - 1300 m3.
2. Līguma summa un samaksas kārtība
   1. Maksa par Izpildītāja sniegto Pakalpojumu ir **\_\_\_\_\_** **EUR** (\_\_\_\_ *euro* un \_\_centi), neieskaitot pievienotās vērtības nodokli (turpmāk — PVN) par 1 (vienu) m3 (kubikmetru). PVN tiek aprēķināts un maksāts papildus saskaņā ar spēkā esošo nodokļu likmi. Vienas vienības cena (1m3) ir saistoša visu Līguma darbības laiku.
      1. Kopējā Līguma summa par Pakalpojumu tiek noteikta **\_\_\_\_\_\_,\_\_ EUR** (\_\_\_\_\_ tūkstoši *euro*, \_\_\_ centi), neieskaitot PVN
   2. Līguma 2.1.punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar dūņu utilizāciju, transporta un darba spēka izmaksas, pieskaitāmie izdevumi, nodokļus (izņemot PVN) u.c. izmaksas.
   3. Apmaksa par veikto Pakalpojumu tiek veikta par veiktā Pakalpojuma apjomu 10 (desmit) darba dienu laikā, pēc pieņemšanas – nodošanas akta, abpusējas parakstīšanas, Izpildītāja rēķina saņemšanas un pārējo ar Pakalpojuma sniegšanu saistīto dokumentu iesniegšanas brīža.
   4. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus, kuri papildus radušies Līguma izpildes laikā un nav tieša veidā saistīti ar Līguma izpildi.
   5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [info@ous.lv](mailto:info@ous.lv).
   6. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
   7. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu
3. Pakalpojuma veikšanas kārtība
   1. Pirms pakalpojuma uzsākšanas Izpildītājs saskaņo pakalpojuma sniegšanas laiku un maršrutu ar Olaines novada pašvaldību un Pasūtītāja pārstāvi.
   2. Izpildītājs nodrošina Pakalpojuma sniegšanu saskaņā ar spēkā esošajiem normatīvajiem aktiem. Izpildītājs nodrošina, ka Pakalpojums tiek sniegts kvalitatīvi, uzņemoties pilnu atbildību par attiecīgās jomas regulējošo normatīvo aktu ievērošanu Pakalpojuma izpildes laikā.
   3. Izpildītājs, uz pakalpojuma sniegšanas uzsākšanu ir saņēmis nepieciešamās atļaujas (atūdeņoto) dūņu transportēšanai.
   4. Izpildītājs, ja Pakalpojuma sniegšanas laikā (dūņu transportēšanas laikā) tā neuzmanības vai vainas dēļ radusies nepieciešamība, nodrošina ielas/ceļa sakopšanu tai skaitā mazgāšanu piesārņotajā maršrutā.
   5. Izvestais dūņu daudzums tiks noteikts, veicot uzmērīšanu pirms un pēc izvešanas no rezervāta vai arī tiek pielietota cita, savstarpēji saskaņota, izvesto dūņu daudzuma noteikšanas metode.
   6. Pēc Pasūtītāja pieprasījuma, Izpildītājam ir jānodrošina atsevišķas kravas svēršana, nosakot izvesto dūņu apjomu tonnās.
   7. Pakalpojums tiek pieņemts, abām Pusēm parakstot Pakalpojuma pieņemšanas – nodošanas aktu. Izpildītājs pieņemšanas – nodošanas aktam pievieno dokumentāciju, kas satur informāciju par izvesto apjomu un utilizēšanas vietas nosaukumam un laikam un utilizācijas vietas atļaujām.
   8. Izpildītājs sniedz ziņas par dūņu izvešanu un utilizēšanu Valsts vides dienestam.
   9. Izpildītājs, pēc Pakalpojuma izpildes, nodod Pasūtītājam informāciju par dūņu utilizācijas vietu (-ām), kā arī utilizācijas vietas atļaujām
4. Līguma darbības laiks un spēkā esamība
   1. Līgums stājas spēkā tā abpusējas parakstīšanas brīdī un ir spēkā 12 (divpadsmit) mēnešus vai līdz Līguma 2.1.1.punktā noteiktās Līguma summas sasniegšanai.
   2. Ja tiek sasniegts Līguma 4.1.punktā minētais Līguma termiņš, bet Līguma 2.1.1.punktā minētā Līguma summa nav izlietota, Pusēm, savstarpēji vienojoties, Līgumu var pagarināt līdz Līguma 2.1.1.punktā minētās Līguma summas izpildei.
   3. Ja Līguma darbības laikā rodas apstākļi, kas kavē Līguma izpildi noteiktajā termiņā, Izpildītājs laikus, bet ne vēlāk kā 3 (trīs) darba dienas pēc apstākļu iestāšanās, informē par to Pasūtītāju.
   4. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu ar elektroniskā pasta starpniecību, izmantojot drošu elektronisko parakstu.
   5. Pusēm ir tiesības vienpusēji atkāpties no Līguma, rakstiski par to brīdinot otru Pusi, ja:
      1. Izpildītājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
      2. Izpildītājs ir patvaļīgi pārtraucis Līguma izpildi;
      3. Izpildītājs pārkāpj spēkā esošos normatīvos aktus attiecībā uz Pakalpojuma sniegšanu un nenovērš minētos pārkāpumus 5 (piecu) dienu laikā no attiecīgā Pasūtītāja paziņojuma saņemšanas dienas, tajā skaitā, ja spēku zaudē citi dokumenti, kas nepieciešami Līguma izpildē;
      4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas;
      5. iestājušies apstākļi, kas apgrūtina vai padara neiespējamu Līgumā noteikto saistību izpildi kādai no Pusēm.
   6. Par vienpusēju atkāpšanos saskaņā ar Līguma 4.5.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
5. **Pušu atbildība**
   1. Pusei ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Ja Izpildītājs neveic Līgumā noteiktās saistības, tajā skaitā, Līguma 3.4.punktā noteikto, Pasūtītājs ir tiesīgs piemērot Izpildītājam līgumsodu 1000 EUR apmērā par katru neizpildes gadījumu.
   3. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0,5% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas katrā līgumsoda piemērošanas gadījumā.
   4. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
   5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā
6. Nepārvarama vara
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 6.3.punktam.
7. **Strīdu risināšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
8. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
   4. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   5. Ja kādai no Pusēm tiek mainīti rekvizīti vai Līguma 8.8.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   7. Par Līguma izpildi atbildīgās personas:
      1. no Pasūtītāja puses: \_\_\_\_\_\_, tālrunis: \_\_\_\_, e-pasts: [\_\_\_\_\_\_\_\_](mailto:olegs.novodvorskis@ous.lv). Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma summu un/vai Līgumā noteiktos termiņus;
      2. no Izpildītāja puses: \_\_\_\_\_, tālrunis \_\_\_\_\_, e - pasts: [\_\_\_\_\_\_\_\_\_\_](mailto:gagtransportsolutions@gmail.com)
   8. Līgums sagatavots latviešu valodā, parakstīts elektroniski, uz 5 (piecām) lapām.
   9. Līgumam pievienoti pielikumi, kas ir Līguma neatņemama sastāvdaļa — Piedāvājums Iepirkumā un tehniskā specifikācija.
   10. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā

**9. Pušu juridiskās adreses un rekvizīti**